《紫阳山》
明代·宗臣

驱车上崇冈，紫阳何崔嵬。石壁倚万尺，悲风日夕来。

吹彼兰蕙花，馨香莽以摧。哲人昔遁世，结茅兹山隈。

微言破万象，精灵遍九垓。山鬼夜不至，天门白日开。

玄风忽已邈，流光照高台。不见松与梓，唯见蒿与莱。

浮云黯以寂，泠泠山泉回。俯仰长太息，千载有余哀。

寄谢山中人，漱石扫莓苔。他日息吾轸，晞发信悠哉。

作者简介：宗臣（1525～1560）明代文学家。字子相，号方城山人。兴化（今属江苏兴化）人。南宋末年抗金名将宗泽后人。嘉靖二十九年进士，由刑部主事调吏部，以病归，筑室百花洲上，读书其中，后历吏部稽勋员外郎，杨继盛死，臣赙以金，为严嵩所恶，出为福建参议，以御倭寇功升福建提学副使，卒官。诗文主张复古，与李攀龙等齐名，为“嘉靖七子”（后七子）之一，散文《报刘一丈书》，对当时官场丑态有所揭露，著有《宗子相集》。